**Ieinteresētajiem piegādātājiem**

Informējam par saņemtajiem jautājumiem (informācijas pieprasījumiem) par Ķekavas novada pašvaldības rīkoto atklāto konkursu “Ķekavas novada Jaunu ideju centra pārbūve”, ID ĶNP 2017/3:

**1.jautājums:** Lūdzam veikt korekcijas un pievienot jaunu darba apjomu formu atbilstoši jaunam LBN 501-17 “Būvizmaksu noteikšanas kārtība”, jo LBN 501-06 “Būvizmaksu noteikšanas kārtība” redakcija <https://likumi.lv/ta/id/274994-noteikumi-par-latvijas-buvnormativu-lbn-501-15-buvizmaksu-noteiksanas-kartiba-> ir zaudējuši spēku. Skaidrojam, ka jaunais Latvijas būvnormatīvs LBN 501-17 “Būvizmaksu noteikšanas kārtība” paredz izmaksas, kuras saistītas ar būvlaukuma iekārtošanu, uzturēšanu, būvdarbu organizēšanu, vadīšanu, darba aizsardzību un apdrošināšanu, citas ar būvdarbu realizāciju saistītās izmaksas iekļaut virsizdevumos. Kā arī jaunais Latvijas būvnormatīvs LBN 501-17 “Būvizmaksu noteikšanas kārtība” paredz tāmēs ietvert bruto darbaspēka izmaksas – darba algu, ietverot valsts noteiktos darba algas nodokļus un nodevas. Lūdzam veikt korekcijas kopsavilkuma aprēķina formā (6.pielikums Latvijas būvnormatīvam LBN 501-17).

**Atbilde:** Ministru kabineta 2017.gada 3.maija noteikumu par Latvijas būvnormatīvu LBN 501-17 “Būvizmaksu noteikšanas kārtība” 3.punkts nosaka, ka Būvprojektiem, kuri saskaņoti (akceptēti) vai iesniegti saskaņošanai būvvaldē līdz šo noteikumu spēkā stāšanās dienai, piemēro Ministru kabineta 2015. gada 30. jūnija noteikumus Nr. 330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība””. Būvprojektiem, kuri tiek izstrādāti, pamatojoties uz plānošanas un arhitektūras uzdevumiem, kas izsniegti līdz šo noteikumu spēkā stāšanās dienai, vai būvatļaujām, kas izdotas no 2014. gada 1. oktobra līdz šo noteikumu spēkā stāšanās dienai, var piemērot Ministru kabineta 2015. gada 30. jūnija noteikumus Nr. 330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība””. Būvprojekts “Ķekavas novada Jaunu ideju centra pārbūve” ir saskaņots (akceptēts) Ķekavas novada būvvaldē 2017.gada 11.aprīlī, tādēļ tāmju sagatavošanā piemērojami Ministru kabineta 2015. gada 30. jūnija noteikumi Nr. 330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība””.

Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 4.3.1.apakšpunkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**2.jautājums**

Pretendents lūdz Iepirkuma komisiju precizēt Līguma projekta 1.2.punktu:” *Darbi* tiek veikti saskaņā ar šo līgumu, *Pasūtītāja* Tehnisko specifikāciju (1. pielikums) un *Uzņēmēja* piedāvājumu atklātam konkursam (2. pielikums) un Būvprojektu (…..pielikums).”

 Pamatojums: Atbilstoši MK noteikumiem visi Būvniecības darbi tiek veikti atbilstoši Būvprojektā noteiktajam.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 15.pielikuma 1.2.punkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**3.jautājums**

Pretendents lūdz Iepirkuma komisiju precizēt Līguma projekta 3.4.punktu un veikt korekcijas piemērotajai likuma normai, jo Jaunajā Publisko iepirkuma likuma normā izslēgšanas nosacījum ir minēti citā pantā vai šajā 3.4.3. punktā ir paredzēts kas cits? Vienlaicīgi vēršam uzmanību vai tiešām 3.4.4. apakšpunktā ir paredzēti 20%.

**Atbilde:** Iepirkuma procedūras nolikuma 15.pielikuma 3.4. punkts izteikts jaunā redakcijā. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**4.jautājums**

Pretendents lūdz Iepirkuma komisiju precizēt Līguma projekta 3.6.punktu un veikt korekcijas: ”Uzņēmējs nodrošina Darbu vadītāja vai Darbu vadītāja aizvietotāja klātbūtni un darba vadīšanu atbilstoši plānotajiem darbiem un Piedāvājumam”

Pamatojums: Pretendents vērš uzmanību Iepirkuma komisijai, ka atbilstoši būvnormatīvu prasībām Vispārīgie būvnoteikumi neparedz, ka atbildīgajam būvdarbu vadītājam ir jābūt pilnu darba dienu Objektā, jo Vispārīgo Būvnoteikumu 100.panta 2.daļa nosaka, ka atbildīgais būvdarbu vadītājs atbilstoši plānotajiem darbiem atrodas būvlaukumā.

Ministru kabineta 2014.gada 19.augusta noteikumu Nr.500 „Vispārīgie būvnoteikumi” 143.5.apakšpunktā noteiktajām būvinspektora tiesībām apturēt būvdarbus, ja būvlaukumā nav būvdarbu vadītāja, Ekonomikas ministrija paskaidro, ka šāda būvinspektora rīcība ir jāskata kontekstā ar Ministru kabineta 2014.gada 19.augusta noteikumu Nr.500 „Vispārīgie būvnoteikumi” IX.nodaļā „Būvdarbu organizēšana” noteiktiem būvdarbu vadītāja pienākumiem.

Ministru kabineta 2014.gada 19.augusta noteikumi Nr.500 „Vispārīgie būvnoteikumi” paredz, ka visiem būvniecības dalībniekiem, kas strādā vai atrodas būvlaukumā, ir saistoši atbildīgā būvdarbu vadītāja rīkojumi, ciktāl to nosaka noslēgtie līgumi un darba aizsardzības koordinatora norādījumi. Atbildīgā būvdarbu vadītāja pienākums ir nodrošināt kvalitatīvu būvdarbu veikšanu atbilstoši būvprojektam un darbu veikšanas projektam, kā arī ievērojot citus būvniecību reglamentējošos normatīvos aktus un būvizstrādājumu izmantošanai noteiktās tehnoloģijas. Būvdarbu kvalitātei ir jāatbilst Latvijas būvnormatīvos un citos normatīvajos aktos noteiktajiem būvdarbu kvalitātes rādītājiem (Ministru kabineta 2014.gada 19.augusta noteikumu Nr.500 „Vispārīgie būvnoteikumi” 98. un 99.punkts). Kā viens no atbildīgā būvdarbu vadītāja pienākumiem atbilstoši Ministru kabineta 2014.gada 19.augusta noteikumu Nr.500 „Vispārīgie būvnoteikumi” 100.13.apakšpunktam, ja būvdarbu vadītājs veic pienākumus vairākos objektos, ir nodrošināt dalītu laika uzskaiti par savu darbu katrā būvobjektā un pēc būvinspektora pieprasījuma sniegt uzskaiti pamatojošo dokumentāciju.

Būvniecības likuma 18.panta trešā daļa nosaka, ka būvinspektoram, veicot būvniecības kontroli, ir tiesības apskatīt un pārbaudīt būvi un būvlaukumu būvdarbu laikā. Atbilstoši Ministru kabineta 2014.gada 19.augusta noteikumu Nr.500 „Vispārīgie būvnoteikumi” 139.punktam, būvinspektors būvobjektā pārliecinās, ka būvlaukumā atrodas atbildīgais būvdarbu vadītājs un veic tam noteiktos pienākumus.

Ministru kabineta 2014.gada 19.augusta noteikumi Nr.500 „Vispārīgie būvnoteikumi” paredz, ka gadījumā, ja būvdarbu vadītājs neveic tam šo būvnoteikumu 100.punktā noteiktos pienākumus, būvinspektoram ir tiesības apturēt būvdarbus, taču būvinspektoram nav tiesības apturēt būvdarbus, pamatojoties tikai uz faktu, ka būvdarbu vadītājs neatrodas būvlaukumā.

Līdz ar to uzskatam, ka prasībai, ka būvdarbu vadītājam vai būvdarbu vadītāja aizvietotāja ir jābūt nodarbinātam tikai šajā Objektā ir nepamatota, lūdzam, veikt grozījumus un veikt korekcijas Līguma projektā, ka būvdarbu vadītājs atrodas būvlaukumā atbilstoši plānotajiem darbiem.

**Atbilde:** Nolikuma pielikuma 3.6.punkta prasība ir noteikta, ņemot vērā būvobjekta apjomu, specifiku un paredzamo darbu izpildes termiņu. Pasūtītājs uzskata, ka nolikuma 15.pielikuma 3.6.punktā noteiktā prasība ir samērīga un attiecas uz visiem pretendentiem, kā rezultātā informējam, ka nolikuma 15.pielikuma 3.6.punkts ir precizēts, bet tajā noteiktā prasība netiks grozīta.

**5.jautājums**

Pretendents lūdz Iepirkuma komisiju izslēgt Līguma projekta 3.7.punktu.

Pamatojums ņemot vērā augstāk minēto punktu, kas ir nepamatots, vairs nav pamata piemērot Līgumsodu.

**Atbilde:** Ņemot vērā to, ka nolikuma 15.pielikuma 3.6.punkta prasība netiks grozīta, šis punkts tiek saglabāts.

**6.jautājums**

Pretendents lūdz Iepirkuma komisiju precizēt Līguma projekta 2.5.punktu un veikt korekcijas un papildināt ar autoruzraudzību, jo tehniskajā specifikācija 2.5.punktā ir paredzēts autoruzraugs.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 15. pielikuma 2.5.punkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**7.jautājums**

Pretendents lūdz Iepirkuma komisiju precizēt Līguma projekta 3.14. un 7.5.punktu, jo tie ir pretrunā, vienā teikts pēc trim mēnešiem var iesniegt formas un otrā redakcijā, ka katru mēnesi, kā arī lūdzam veikt korekciju un atrunāt ka maksājumi tiek veikti 30 darba dienu laikā.

Pamatojums, pēc līguma projekta iznāk ka Uzņēmējs 100% iegulda savu finansējumu un tikai pēc kā minimums 6 mēnešiem saņem pirmo maksājumu.

**Atbilde:** Samaksas kārtība par līgumā paredzēto Darbu izpildi ir noteikta nolikuma 15.pielikuma 7.5.punktā, savukārt nolikuma 15.pielikuma 3.14.punktā noteikts izņēmums attiecībā uz pirmo ikmēneša aktu. Pasūtītājs uzskata, ka samaksa kārtība ir samērīga un informē, ka nolikuma 15.pielikuma 3.14. un 7.5. punktos grozījumi netiks veikti.

**8.jautājums**

Pretendents lūdz Iepirkuma komisiju precizēt Līguma projekta 8.3.4.punktu un iekļaut pārkāpumu dienu skaitu.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 15. pielikuma 8.3.4. apakšpunkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**9.jautājums**

Pretendents lūdz Iepirkuma komisiju precizēt Līguma projekta 8.3. un 8.4.punktu un iekļaut līdzvērtīgu dienu skaitu cik dienu iepriekš ir tiesīgi atkāpties no Līguma.

Pamatojums Civillikums nosaka, ka Līgumiskām attiecībā ir jābūt Pušu vienojoties un līdzvērtīgām.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 15. pielikuma 8.3.punkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**10.jautājums**

Pretendents lūdz Iepirkuma komisiju papildināt Līguma projekta 8.4.punktu un iekļaut līdzvērtīgas tiesības lauzt Līgumu Uzņēmējam ar Pasūtītāju, ja tas nepilda savas saistības un kavē maksājumu ilgāk par 10 darba dienām.

**Atbilde:** Nolikuma 15.pielikuma 9.4.punktā veikti atbilstoši grozījumi, kas paredz līgumsodu, sekojoši Līguma projekta 8.4.punkts precizēts netiks.

**11.jautājums**

Pretendents lūdz Iepirkuma komisiju precizēt Līguma projekta 9.4.punktu: ”Pasūtītājs maksā Uzņēmējam līgumsodu 0,1% (vienas procenta desmitdaļas) apmērā no neizpildītās galvenās saistības vērtības par katru maksājuma kavējuma dienu, bet ne vairāk par 10% (desmit procentiem) no Līgumcenas”

Pamatojums Civillikums nosaka, ka Līgumiskām attiecībā ir jābūt Pušu vienojoties un līdzvērtīgām.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēts nolikuma 15.pielikuma 9.4.punkts. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.

**12.jautājums**

Pretendents lūdz Iepirkuma komisiju precizēt Līguma projekta 10.4. un 10.5.punktu, jo nekorekti piemērots Publisko iepirkumu likums, kā arī atbilstoši Publisko iepirkumu likuma normām, Pasūtītājs nedrīkst mainīt tehnisko specifikāciju pēc konkursa noslēgšanās, Pasūtītājam izstrādājot Nolikumu un tehnisko specifikāciju ir jāizpēta tirgus un jāparedz viss nepieciešamais Līguma izpildē, kā arī Pasūtītājs nedrīkst grozīt Līguma termiņus par sliktu Pretendentiem uz kuru ir startējuši attiecīgie Pretendenti.

**Atbilde:** Pasūtītāja atklāta konkursa “Ķekavas novada Jaunu ideju centra pārbūve”, iepirkuma identifikācijas Nr. ĶNP 2017/21, dokumentācijā veiktas izmaiņas un precizēti nolikuma 15.pielikuma 10.4. un 10.5.punkti. Lūdzam skatīt precizēto iepirkuma procedūras dokumentāciju Ķekavas novada pašvaldības mājaslapā www.kekavasnovads.lv sadaļā “Pašvaldība/Publiskie iepirkumi/Pašvaldības iepirkumi 2017”.